Birou Resurse Umane, Salarizare, Protecția Muncii

Nr. 28366/405 din 19.11.2019

**Aprobat**

P R I M A R

Morar Costan

**REFERAT DE APROBARE**

*cu privire la*

**PROIECT DE HOTĂRÂRE**

**privind modificarea și completarea Anexei 1 la Hotărârea nr.89/2017**

(privind stabilirea salariilor de bază pentru funcționarii publici și personalul contractual din cadrul aparatului de specialitate al primarului municipiului Dej și din serviciile publice din subordinea Consiliului local al municipiului Dej)

Având în vedere expunerea de motive a primarului municipiului Dej nr.28364 din 19.11.2019 prin care supune spre aprobare consiliului local unele măsuri referitoare la modificarea și completarea Anexei 1 la Hotărârea nr.89/2017 în conformitate cu prevederile:

- art.611 alin.(1) din O.U.G. nr.57/2019 privind Codul administrativ, cu modificările și completările ulterioare, care stabileşte funcţia publică specifică de secretar general al municipiului, prin transformarea funcţiei publice generale de secretar al municipiului;

- 610 din O.U.G. nr.57/2019 privind Codul administrativ, cu modificările și completările ulterioare, care stabilește funcţia publică de execuţie de consilier achiziţii publice prin schimbarea denumirii funcţiei publice de execuţie care are în atribuţiile postului activităţi de achiziţie publică;

- ANEXA 5 din O.U.G. nr.57/2019 privind Codul administrativ, cu modificările și completările ulterioare.

Ținând cont de faptul că în Hotărârea nr.89/2017 (privind stabilirea salariilor de bază pentru funcționarii publici și personalul contractual din cadrul aparatului de specialitate al primarului municipiului Dej și din serviciile publice din subordinea Consiliului local al municipiului Dej) nu se regăsesc funcțiile de secretar general al unității administrativ-teritoriale, consilier achiziții publice și polițist local, este necesară modificarea și completarea Anexei 1 a Hotărârii nr.89/2017, după cum urmează:

1. La lit.a) Funcții publice de conducere, nr.crt.1 se modifică denumirea funcției din Secretar al unității administrativ-teritoriale în Secretar general al unității administrativ-teritoriale;

2. La lit b) Funcții publice generale de execuție, nr.crt.2 ,,Consilier, consilier juridic, expert, inspector” se completează cu funcțiile publice de ,,consilier achiziții publice, polițist local”;

3. La lit b) Funcții publice generale de execuție, nr.crt.3 ,,Referent de specialitate” se completează cu funcția publică de ,,polițist local”;

4. La lit b) Funcții publice generale de execuție, nr.crt.4 ,,Referent” se completează cu funcția publică de ,,polițist local”.

Celelalte prevederi din hotărârea mai sus menționată rămân neschimbate.

Având în vedere prevederile legale expuse, propun aprobarea proiectului de hotărâre în forma propusă Consiliului Local.

Șef birou

Carmen Dunca